Øverst ved herrebordet satt Peder Iversøn. Nærmest ham satt Oluf Galle, barnebarn av Oluf Galle d.e. og fetter av Peder Iversøn. Rett overfor ham satt Skiens lagmann Pros Hørby, som var Peders svoger. Videre nedover langs herrebordet satt Aksel Urup, sønn av Peders søster Karen. Tvers over satt Kristoffer Tønnesen Galle til Vrem i Bohuslen; han var barnebarnsbarn av Svend Galde og Kristin Kane og barnebarn av Vincents Lunge og Margretha Gyldenløve, og dermed oldebarn av fru Inger til Austråt. En sønn av Oluf Galle d.y. (antakelig Gaute eller Gude Galle, gift seinere med Helvig Marsvin, søster til Helene gift Urup og Ellen gift Munk). Tvers over satt biskop Jens Nilssøn. Peder gav biskopen en hollandsk ost som han selv hadde fått på Fresje. Han mottok i samme anledning ei forgylt sølvkanne i gave fra Margrethe Breide, og en spekelaks av kapellan Peder Nilssøn i Hedrum, som ble kapellan i 1589 og delvis lønnet av Peder Iverssøn og jomfru Ulvilde. Jon Kristensen, og rett overfor han magister Halvard Gunnarsen (lærer ved latinskolen i Oslo og en av Oslo-humanistene). Han var gift med Anna Rasmusdatter Hjort – niese til biskop Jens Nilssøns hustru. Mads Hansen Loe (sønn av skriveren på Fresje). Mads ble seinere prest i Tjølling. Tvers over satt prest i Sandar Peder Vermundsen (Vemundsen). Han var gift med Ragnhild, datter av borgermester i Tønsberg Laurits Holk. Lagmann i Tønsberg Jørgen Lauritsen. Tvers over satt prest i Tjølling Peder Kristensen Huiid. Rådmann i Skien Peder Jørgensen (gift med ei datter av Jørgen von Ansbach). Tvers over satt prest i Hedrum Laurits Nilsøn. Byfogd i Tønsberg Kristen Jørgensen. Tvers over satt prest i Flesberg Pål (Jenssøn). Rådmann i Oslo Mikkel Funtin (=van Thien). Om ham er kjent at han holdt åpen vinkjeller under rådstuen i Oslo, solgte trelast til Spania og kranglet om en arv etter Oluf Kalips; arvingen var hustruen Tore. Tvers over satt prest i Brunlanes Nils Jenssøn. Han gav biskopen et kvarter laks i gildet. Erik Olsen. Tvers over satt kapellan i Rollag Peder (Laurentiusen). Jens Jacobsen. Tvers over satt kapellan i Sandar, Hans Kristoffersen.